text: Bredboller er egnsbestemte suppeboller, der med sikkerhed har været brugt i Sydøsthimmerland siden 1875, måske tidligere. De er runde, lidt større end en 5-krone, og flade, de supplerer kød- og melboller i suppen. I tidligere tiders bredboller var hvedemelet erstattet af rugmel og bollerne betydeligt større for at drøje på maden (der kunne kun være 3 i en tallerken suppe).
  Fremgangsmåde.
  Fløde og æg røres sammen, mel sigtes i, salt tilsættes.
  Røres grundigt til en tyk pandekagedej.
  En gryde letsaltet vand varmes til lige under kogepunktet. Hav koldt vand parat til at hælde i, hvis vandet er ved at koge.
  Dejes sættes på med en teske –pas på de bliver pænt runde og ikke får hale, det går bedst hvis fløden ikke er frisk!.
  Når overfladen er fuld af boller, vendes de med en teske.
  Bollerne tages op og kommes i koldt vand. 
  De afkølede boller lægges på et fad og er klar til at komme på suppen.